প্রথম দফার ভোটে তুল/কা/লাম কা/ণ্ড, বিহারে BJP প্রার্থীর গাড়ি ভা/ঙচু/র

ওয়েব ডেস্ক: বিহারে চলছে প্রথম দফার নির্বাচন (Bihar 1 Phase Vote)। সকাল থেকে নিবিঘ্নে ভোট গ্রহণ চলেও, বেলা বাড়ার সঙ্গে সঙ্গে উত্তেজনা ছড়াল। উপ মুখ্যমন্ত্রীর কনভয়ে ছোড়া হল পাথর-জুতো। বিধানসভা নির্বাচনে লখীসরাই কেন্দ্রের বিজেপি প্রার্থী বিজয় কুমার সিনহার (Deputy Chief Minister Vijay Kumar Sinha) গাড়ি লক্ষ্য করে জুতো ছোড়ার অভিযোগ। অভিযোগের আঙুল লালুপ্রসাদ যাদবের দল আরজেডি-র দিকে। ঘটনাটি ঘটেছে লখীসরাইয়ে। এলাকায় উপস্থিত বিরাট পুলিশ বাহিনী।

লখিসরাই আসন থেকে বিহার বিধানসভা নির্বাচনে প্রতিদ্বন্দ্বিতা করছেন বিজয় কুমার সিনহা (Vijay Kumar Sinha)। নিজের নির্বাচনী এলাকায় একটি বুথে যাওয়ার সময় বিজয়ের কনভয়ে থাকা গাড়িগুলিকে লক্ষ্য করে পাথর ও জুতো ছোড়ার অভিযোগ ওঠে। তাঁর দাবি, খোরিয়ারি গ্রামে তাঁকে বাধা দেওয়ার চেষ্টা করে আরজেডি সমর্থকরা। তখনই তাকে লক্ষ্য করে হামলা চালিয়েছে। তাঁর গাড়ি লক্ষ্য করে জুতো ছোড়া হয়েছে বলে অভিযোগ। ঘটনার ভিডিও প্রকাশ্যে এসেছে। যদিও সেই ভিডিওর সত্যতা যাচাই করেনি কলকাতা টিভি অনলাইন। ভিডিওতে দেখা যায়, বিজয় কুমার সিনহার গাড়ি ঘিরে একদল লোক স্লোগান দিচ্ছে এবং তার গাড়িকে এগিয়ে যেতে বাধা দিচ্ছে। বেশ কয়েকজনকে ‘মুর্দাবাদ’ স্লোগান দিতেও দেখা গিয়েছে। বিজেপি নেতার গাড়ি লক্ষ্য করে তারা জুতোও ছু়ড়েছে।

আরও পড়ুন: বিহারে বুথে বুথে লম্বা লাইন, ভোট দিয়ে বিশেষ বার্তা নীতীশের

এই ঘটনাকে কেন্দ্র করে তেজস্বীর দলের দিকে অভিযোগের আঙুল তুলেছে বিজেপি। অভিযোগ অস্বীকার করেছে আরজেডি। হামলার ঘটনায় কড়া প্রতিক্রিয়া দিয়েছেন বিজেপি নেতা। বিজয় কুমার বলেন, “এরা আরজেডির গুন্ডা। তারা জানে এনডিএ ক্ষমতায় ফিরছে, তাই তারা গুন্ডামি করেছে। তারা আমার পোলিং এজেন্টকে ফিরিয়ে দিয়েছে এবং তাকে ভোট দিতে দেয়নি।

দেখুন ভিডিও